
Parlamentul României

Camera Deputaţilor

	Comisia pentru muncă
şi protecţie socială


	Comisia juridică, de disciplină și imunități


	Comisia pentru cultură, arte, mijloace de informare în masă


	Nr. 4c-9/643
	Nr. 4c-13/522
	Nr.4c-12/110


Bucureşti, 26 septembrie 2023 

PLx 309/2023
Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege  pentru aprobarea Ordonanţei de urgenţă a Guvernului nr.21/2023 privind Statutul lucrătorului cultural profesionist, trimis Comisiei pentru muncă şi protecţie socială, Comisiei juridice, de disciplină și imunități și Comisiei pentru cultură, arte, mijloace de informare în masă pentru examinare pe fond, în procedură de urgenţă, cu adresa nr.PLx 309/2023 din 8 mai 2023.
	PREŞEDINTE,

Adrian Solomon
	PREȘEDINTE,

Laura-Cătălina 
Vicol-Ciorbă
	PREŞEDINTE,

Iulian Bulai

Bucureşti, 26 septembrie 2023
PLx 309/2023
RAPORT  COMUN

asupra proiectului de Lege pentru aprobarea Ordonanţei de urgenţă a Guvernului nr.21/2023 privind Statutul lucrătorului cultural profesionist
În temeiul art.95 şi 117 alin.(3) din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială, Comisia juridică, de disciplină și imunități și Comisia pentru cultură, arte, mijloace de informare în masă au fost sesizate, prin adresa nr.PLx 309/2023 din 8 mai 2023, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.21/2023 privind Statutul lucrătorului cultural profesionist.
Proiectul de lege are ca obiect de reglementare aprobarea Ordonanței de urgență a Guvernului nr.21/2023 prin care se instituie regimul juridic şi fiscal aplicabil lucrătorilor culturali profesionişti, măsurile de susţinere şi dezvoltare a carierei lor profesionale şi formele de organizare colectivă a acestora.
Proiectul de lege a fost adoptat de Senat, în calitate de primă Cameră sesizată, în şedinţa din 3 mai 2023.
La întocmirea prezentului raport comun, cele trei comisii au avut în vedere: 

· avizul favorabil al Consiliului Legislativ (nr.319/29.03.2023)

· avizul negativ al Consiliului Economic şi Social (nr.2168/04.04.2023)

· avizul favorabil al Comisiei pentru industrii şi servicii 
(nr.4c-3/279/13.09.2023)

· avizul favorabil al Comisiei pentru administraţie publică şi amenajarea teritoriului (nr.4c-7/377/19.09.2023)

· avizul favorabil al Comisiei pentru ştiinţă şi tehnologie 
(nr.4c-24/73/12.06.2023)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/373/17.05.2023).
În conformitate cu prevederile Regulamentului Camerei Deputaţilor, republicat, cu modificările ulterioare, comisiile au dezbătut proiectul de lege în şedinţe separate. 

La şedinţa Comisiei juridice, de disciplină şi imunităţi din data de 19 septembrie 2023, au participat deputaţii conform propriei liste de prezenţă. 

În urma dezbaterilor şi a opiniilor exprimate, membrii comisiei au hotărât, cu majoritatea voturilor parlamentarilor prezenţi aprobarea proiectului de lege în forma adoptată de Senat. 

La şedinţa Comisiei pentru cultură, arte, mijloace de informare în masă din data de 20 septembrie 2023, au participat deputaţii conform propriei liste de prezenţă. 

În urma dezbaterilor şi a opiniilor exprimate, membrii comisiei au hotărât, cu majoritatea voturilor parlamentarilor prezenţi aprobarea proiectului de lege în forma adoptată de Senat. 
La şedinţa Comisiei juridice, de disciplină şi imunităţi din data de 19 septembrie 2023, au participat deputaţii conform propriei liste de prezenţă. 

În urma dezbaterilor şi a opiniilor exprimate, membrii comisiei au hotărât, cu unanimitate de voturi, aprobarea proiectului de lege în forma adoptată de Senat. În cursul dezbaterilor au fost formulate amendamente, care, supuse votului au fost respinse. Acestea se regăsesc în anexa la prezentul raport comun.

La şedinţa Comisiei pentru muncă şi protecţie socială din data de 25 septembrie 2023 au participat deputaţii conform listei de prezenţă. 

În urma dezbaterilor şi a opiniilor exprimate, membrii comisiei au hotărât, cu unanimitate de voturi, aprobarea proiectului de lege în forma adoptată de Senat.
La dezbateri au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare:

- dna Irina Cajal – Secretar de Stat în cadrul Ministerului Culturii
- dl Valentin Savu – director, Ministerul Culturii
- dl Dumitru Costin – președinte, Blocul Național Sindical 

- dl Cristian Mihai – reprezentant, Blocul Național Sindical.
În raport cu obiectul şi conţinutul său, proiectul de lege face parte din categoria legilor organice.

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor asupra proiectului de lege şi a documentelor conexe, membrii celor trei comisii au hotărât să propună plenului Camerei Deputaţilor prezentul raport comun, de adoptare a proiectului de lege în forma adoptată de Senat.
	PREŞEDINTE,

Adrian Solomon
	PREȘEDINTE,

Laura-Cătălina 

Vicol-Ciorbă
	PREŞEDINTE,

Iulian 

Bulai



	Secretar,
Dan Constantin Șlincu
	Secretar,
Ladányi 

László-Zsolt
	Secretar,
Andrei Daniel 

Gheorghe


ANEXA

AMENDAMENTE RESPINSE

În cadrul dezbaterilor, comisiile au respins următoarele amendamente:

	Nr. crt
	Text proiect de lege
	Text propus
	1. Motivare pentru susținerea amendamentului.

2. Motivare pentru respingerea amendamentului
	Cameră Decizională

	1
	Art. 9
(2)Contractele încheiate de lucrătorii culturali profesionişti cu beneficiarii ce au calitatea de autoritate contractantă în sensul Legii nr. 98/2016 privind achiziţiile publice, cu modificările şi completările ulterioare, sunt eligibile, în condiţiile în care atribuirea acestora s-a realizat cu respectarea prevederilor legale în materia achiziţiilor publice.


	1. La articolul 9, alineatul (2) se modifică şi va avea următorul cuprins:

„(2) Contractele încheiate de lucrătorii culturali profesionişti sunt asimilate contractelor individuale de muncă în ceea ce priveşte atribuirea contractelor de achiziţie publică sau a acordurilor-cadru de servicii.”

Autor: deputat Iulian Bulai (USR)


	1.

2. Amendamentul a fost respins prin vot
	Camera Deputaților

	2
	Art.11

(8) Evidența obligațiilor de plată a contribuției asiguratorii prevăzute la alin.(2) se ține pe baza codului de identificare fiscală.
	(8) persoanele juridice care datorează impozit pe venit sau pe profit și care încheie contracte cu lucrători culturali profesioniști beneficiază de reducerea bazei impozabile cu echivalentul a 50% din valoarea totală a acestor contracte, dar nu mai mult de 20% din baza impozabilă.
Autor: deputat Iulian Bulai (USR)
	1.

2. Amendamentul a fost respins prin vot
	Camera Deputaților

